
1) Apă uscată 


Praful de stele al Gândurilor, 

cade peste Privirile galante ale Adevărului, 
care n-are nici un rival în Minciuna, 
de a fi Fiinţe, 

care să creadă cu adevărat, 

în florile Iubirii, 

pe care Apa uscată și tulbure a Vieţii, 
le udă zilnic, 

ucigând la abatoarele creaţiei, 

noi Cuvinte avortate cu dispreţ, 

de un Destin corupt şi putred, 

crescut în pomul unei Cunoaşteri, 

a cărei nebunie a ucis, 

până şi războaiele cu noi înşine. 


2) Unicul sens al Fericirii 


Râuri de Clipe vagaboande, 

şterg depărtările Orizonturilor aprinse de către Destin, 
în paturile unor Vise, 

ce par a nu fi cunoscut niciodată, 

Iluziile Morţii, 

care să le ducă la altarul Existenţei, 

unde să le cunune cu Viaţa, 

decăzută din drepturile Nașterii, 

care a părăsit mai demult decât Vremea, 

Adevărul Absolut al Creaţiei, 

atât de bolnav şi de costeliv, 

încât nu-şi mai recunoaște nici Moartea, 
care vrea să-l hrănească, 

cu lingura Uitării, 

pentru o Eternitate, 

care i-a plătit îndeajuns de mult, 

încât să devină, 

unicul sens al Fericirii. 


3) In care am crezut 


Potcoavele încornorate de propriul Noroc, 
sunt prinse de mărțişoarele Ochilor de Cer, 
ai Zorilor care ne culeg, 

Gândurile pripășite prin paturile Viselor, 
de a fi mai puternici decât Lumina Divină, 
care vrea să ne alunge Coşmarurile Nopţii, 
pe albia spălată de râurile întortocheate ale Destinelor, 
care încă își mai ţes, 

lâna aspră a Durerii, 

pentru Privirile înfrigurate şi pierdute, 

ale Timpului rătăcit, 

prin ridurile Cuvintelor în care am crezut, 
ca fiind Iubire. 


4) În măruntaiele lor 


Destine dresate, 

prin circurile Societăţii de Consumat Vieţi, 
se vând pe nimic, 
Existenţei. 


Ruguri de Cuvinte, 

ard necontenit pe jarul Plăcerilor macabre, 
ale unor legi, 

pe care judecătorii Absurdului, 

le-au considerat a fi, 

Adevăr, 

chiar dacă în măruntaiele lor, 

nu au pic de Iubire. 


5) Noua modă a Morţii 


Garduri debusolate de Priviri, 

strivesc Nesfârşirea Sentimentelor, 

cu paşii de plumb ai sârmei ghimpate, 
ai Cuvintelor ce-abia se mai târăsc, 
prin tranșeele umede şi reci, 

săpate de ridurile unor Virgule, 

ale căror gratii nu pot fi strivite, 

nici măcar de Eternitatea, 

care a ajuns să se vândă la Piaţa Iubirii, 
pe nimic, 

ŞI cu toate acestea, 

nu o mai cumpără Nimeni, 

fiind neatrăgătoare, 

pentru noua modă, 

a Morţii. 

6) După care a tânjit 


Aripi săpate-n stânca unghiilor, 

cu care a scormonit Dumnezeu, 
țărâna Existenţei, 

disperat după pierderea Adevărului Absolut, 
spre a ne da în schimb, 

Viaţa Păcatului Originar, 

după care a tânjit într-atât de mult, 
încât a descoperit fără să vrea, 
Iluziile Morţii, 

din care ne-a clădit statuia Destinului, 
căruia i-a dat suflare şi gratii, 
îndeajuns de multe, 

încât să nu mai poată fi pierdut, 

la masa de joc a Hazardului, 

de către, 

Durere. 


7) Furtunile Carelor de Foc 


Zbor botezat, 

de propriile înălțimi ca fiind Absurd, 
risipește şi azi Iluziile Morţii, 

de deasupra Cerului Ochilor tăi, 

pe care Existenţa, 

i-a vrut a fi nesfârșit, 

în care să se piardă, 

Furtunile Carelor de Foc, 

ale Fulgerelor, 

din Sângele turbat al Iubirii, 
adevărat armăsar al Dorului, 

pe care am alergat spre Moartea, 
care te-a pierdut, 

din Cuvântul facerii Stelelor, 

ale căror Destine, 

ne-au fost într-atât de potrivnice, 
încât am rămas, 

troieniți de neaua rece și impersonală, 
a Uitării, 

de noi înşine. 


8) Şine ruginite 


Petice rupte din Cerul Eternităţii, 

cad ninse pe soclul de carne vie, 

al unui Trafic de Priviri, 

cernite de Clipele Singurătăţii, 

pentru a fi vândute la piaţa de vechituri, 
a Uitării. 


Rămășaguri înzorzonate de Promisiuni, 
orbesc pe căile fără de întoarcere, 

ale Iluziilor Morții, 

unde nici o gară a Libertăţii, 

nu le mai primeşte, 

pe şinele Existenţei sale, 

care duce spre Cimitirele ruginite, 

ale unor Iubiri, 

-Poeme filosofice- 
descărnate de trecut. 


9) Sfinţi martirizaţi 


Medalii de Fericiri, 

recompensate de Iluziile Morţii, 

cu Societăţile de Consum, 

îndeajuns de criminale, 

încât să nască poluarea legislativă, 

a Promisunilor unor vieţi debusolate, 
dăruite unei Religii a Deşertăciunii, 
pe care doar Banul, 

o mai poate înțelege, 

prin catedralele pline de zorzoane, 
ale Gândurilor, 

evadate din închisoarea Fericirii, 
care este injectată cu forța, 
preafericiților sfinți martirizați, 

care suntem noi, 

cei din Întrebările fără de răspunsuri, 
născute în ghetourile insalubre, 

ale Conştiinţei. 


10) Deşertăciunea Binelui 


Vorbe izgonite, 

din Paradisul pierdut, 

la ruleta Destinului, 

de un Dumnezeu atât de necugetat, 

încât a vărsat aproape toată Apa Vieţii, 
pe faţa de masă murdară a Iluziilor Morţii, 
spălându-le astfel fața întunecată, 

a Închisorilor de Cuvinte, 

într-una mai veselă şi plină de Vise, 

a Deşertăciunii Binelui, 

care părea că ar învinge, 

în Jocul cu Moartea, 

dacă Existenţa, 

nu s-ar fi născut vreodată, 

atât de inexistentă, 

pe cât ne sunt, 

propriile noastre Iluzii ale Vieţii. 


11) Unic investitor 


Dumnezeu, 

nu a fost izgonit din Paradis, 

fiindcă a rămas unicul investitor, 
care mai contribuie, 

la sistemul de termoficare al Iadului, 
fără de care, 

Paradisul, 

nu ar exista, 

în forma sa actuală, 

ci ar fi vândut bucată cu bucată, 
Adevărului Absolut, 

care ar închide porțile Desfrâului spiritual, 
prin care n-ar mai intra sau ieşi, 

Iluziile Vieţii şi ale Morţii. 


12) Cântarul Minciunii Absolute 


Dorinţele absurdului, 

se hrănesc cu Iluziile Vieţii, 

pe când cele ale Adevărului Absolut, 
cu Iluziile Morţii, 

răstignite pe crucea mântuită de sudoarea Sângelui, 
izvorât din suferința unei Lumi, 

a Crimei, 

care a scăpat mereu necondamnată, 
de Cerurile Infidele ale Judecăţii, 
fiindcă acestea, 

n-au avut niciodată, 

un cântar al Minciunii Absolute. 


13) Biserici acreditate 


L-am întrebat pe Dumnezeu, 

de ce anume a dorit ca fiecare om, 
să fie un stâlp de suferință, 

care să ducă firele Destinului, 
către o identitate necunoscută? 


Mi-a răspuns că doar astfel poate primi Lumina Divină, 
în cotloanele întunecate ale Infernului, 

pe care l-a denumit Paradis, 

unde orice suflet este binevenit, 

dacă plăteşte consumaţia piperată, 

a Deşertăciunii, 

la casieria fiecărei Biserici acreditate, 
de Iluziile Morții. 


14) Arendate de către Absurd 


Libertatea a devenit, 

fructul oprit al Păcatului Originar, 

abia atunci când Iluziile Morții, 

au dat drumul la Apa Sfinţită cu Moarte, 

a Vieţii, 

care să spele tălpile Deșertăciunii, 
redându-le strălucirea furată a Nemuririi, 
într-un copac al Cunoașterii, 

pe care nici o Conştiinţă a Adevărului Absolut, 
nu ar fi acceptat-o, 

dacă Minciuna nu s-ar fi dorit şi ea Absolută, 
stând la aceeași masă de joc, 

cu Dumnezeul care pierdea într-una, 
numărul propriilor sale stele alcoolice, 
arendate de către Absurd, 

Existenţei. 


15) Să fie capul familiei reunite 


Lumile ar trebui să se numească Urme, 

fuindcă prin fiecare, 

a călcat undeva-cândva, 

Cuvântul Facerii beat, 

de atâtea stele alcoolice îngurgitate, 

de către un Dumnezeu inconștient, 

care şi-a dorit ca Suferinţa, 

să fie capul familiei reunite a Absurdului, 
făurit la forja Creaţiei, 

de către Existenţa, 

care nici azi nu şi-a primit plata Adevărului Absolut, 
care o consideră o mare Minciună, 

de care s-au folosit, 

Iluziile Vieţii şi ale Morţii. 


16) Nuzia Adevărului 


Logica este o stare de spirit, 
a Iluziei Morţii, 

pe când matematica, 

a Iluziei Vieţii. 


Nici o Moarte, 

nu poate egala Viaţa în Minciună, 
precum nici o Desăvârșire, 

nu poate fi săvârşită, 

fără Iluzia Adevărului. 

17) Străin faţă de Străinul din noi 


Ne naştem călcând pe Fericire, 
până o strivim, 

cu greutatea trupului, 

Iluziei Morții, 

care ne hrăneşte Ambiţiile, 

de a învinge Viaţa. 


Ajungem într-un punct, 

de unde orice Cuvânt al Existenţei, 
nu mai poate începe, 

decât cu un cântec de lebădă, 

al unei Virgule, 

care ne anunţă Sfârşitul, 

Jocului de-a Viaţa, 

unde a pierdut de fiecare dată Viitorul, 
în faţa unui Trecut, 

atât de străin faţă de Străinul din noi, 
încât îl considerăm, 

a fi mereu numai al nostru. 


18) Indiferent de Sens 


Unica datorie a Existenţei, 
este Moartea, 

precum a Iluziilor Morții, 
Viaţa, 

într-o Creaţie unde Dumnezeu, 
s-a ales pe Sine, 

ca fiind esenţa sufletului Lumii, 
în locul Adevărului Absolut, 
care ar fi despărțit, 

Eternitatea de Ţărână, 

Sacrul de Profan, 
predestinând, 

întruparea Nesfârşitului, 

în Perfecţiunea Cuvântului, 
indiferent de Sens. 


19) Păcate necesare 


Iubeşti profund abia atunci, 
când Iluziile Morții se suprapun Iubirii, 
într-atât, 

încât, 

toate Stelele Universului, 

par că au aceeaşi Soartă, 

pe care o împărtăşești, 
Existenţei, 

pe căile necăite ale Fericirii, 
înaintea unor Religii, 

care nu au recunoscut niciodată, 
o altă Libertate, 

decât a lor, 

atunci când au inventat, 
Mântuirea, 

unor Păcate, 

atât de necesare, 
încât nici o Biserică a Suspinelor, 
nu s-ar fi ridicat, fără ajutorul lor. 


20) Ploile Neantului 


Albiile inundate, 

de seceta Privirilor, 

ard totul în cale, 

pârjolind Trecutul, 

care s-a declarat imun, 

la toate promisiunile Timpului, 
care încă mai crede, 

în fosilele Amintirilor, 

pe care le venerează Clipa Eternă, 
sub care ne-am ascuns, 

de Ploile Neantului, 

al cărui Uitare, 

ne pândește, 

ascunsă după Orizontul, 

unor Zori, 

a căror Lumină Divină, 

era transpusă, 

în Oglinzile Paralele ale Fiinţei, 
care ne-a întrupat Visul, 

al cărui Cuvânt ne-a insuflat, 
respirația Destinului, 
neiertător, 

al Iluziilor Morţii. 

21) Spune-ne 


Respiră-ne Doamne, 

Destuinele, 

din Cimitirul Conştiinţei, 
acestei Lumi, 

ŞI spune-ne, 

dacă ești mândru de Creaţia Ta, 
cea plină de Păcatele Originare, 
ale fiecărui Suflet, 

care s-a agăţat de Iluziile Vieţii, 
fără voia lui, 

născându-se sub binecuvântarea, 
Iluziilor Morții, 

pe care le păstorești, 

de când ai născut, 

Suferinţa. 


22) Biserici de Dezamăgiri 


Îmbrăţișează-mi Fericirea, 
care m-a părăsit, 

înşelându-mă cu Iluziile Vieţii, 
pentru o Clipă de Adevăr, 
atunci când Moartea, 

şi-a renegat, 

propriile Iluzii ale Morţii, 

pe care le-a amanetat, 

la Târgul Sângelui, 

unde s-au vândut Genele Existenţei, 

la un preţ atât de condimetat, 

încât i-au dat lacrimile Lui Dumnezeu, 
plouând cu Biserici de Dezamăgiri, 

la fiecare hemoragie de Cuvinte, 

care ar fi vrut, 

să ne panseze rănile Trecutului, 

ars de jarul Deşertăciunii. 


23) Nu o înţelege Nimeni 


Destine de piatră, 

sfărâmate de lamele Cuvintelor, 
pentru a fi feliate, 

în mozaicul Existenţei, 

şi lustruite conform instrucțiunilor de folosire, 
scrise de Dumnezeu, 

în fişa postului, 

Iluziilor Morții, 

pentru care Viaţa a devenit, 

o poveste ale cărei Zâne, 

se scaldă în mocirla Deşertăciunii, 
pentru a deveni frumoase, 

iar Moartea este diamantul salvator, 
legat la gâtul Soartei fiecărei Stele, 
care străluceşte calea câte unui Suflet, 
cuprins de panica orbirii unei lubiri, 
pe care nu o înţelege Nimeni, 

nici chiar Clipa Eternă, 

în care am putea evada, 

Niciodată. 

24) În bastonul alb al senectuţii 


Ceasuri stricate de Sentimente, 

zac pe pereţii reci ai Conştiinţei, 
bătând orele pustii ale unui Viitor, 
închis în Ospiciul însingurat al Zilelor, 
ale căror ramuri de Speranţe, 

s-au uscat la ferestrele sparte ale Sufletelor, 
prin care bat vânturile reci ale Nimicniciei, 
măritată mai demult, 

decât Vremea Speranţelor, 

cu Timpul, 

al cărui unic ţel este să moară, 
înveşmântat cu Iluziile Morţii, 
deasupra anilor săi, 

măcinaţi, 

la roata unui Noroc Orb, 

care-şi caută tremurând, 

sprijinit în bastonul alb al senectuţii, 
Steaua Eternităţii, 

pe care, 

se pare, 

că nu o va găsi Niciodată. 


25) Alienaţiile Conștiinţei 


Viermii de mătase, 
ai Deşertului din noi, 
țes Alienaţiile Conştiinţei, 

după un tipar al Destinului, 

unui Dumnezeu, 

pe care nici Iluziile Vieţii, 

nu reuşesc să-L înţeleagă, 

chiar dacă sfinții Lui, 

stau cocoțaţi, 

pe Murii Bisericilor unor Morale, 
crăpaţi, 

de Cutremurele Adevărului Absolut, 
în Punctele esenţiale ale Existenţei, 
care se vor mereu, 

virginele unei Eternităţi, 

pe care nici un Timp, 

nu ar fi reuşit să le posede, 

stând deasupra Clhpelor rebele, 

ale Iluziilor Morții, 

înainte de a conştientiza, 
Deşertăciunea şi Absurdul unei Lumi, 
a Paradisului Minciuni. 


26) Să ştie ce să culeagă 


Ne-am împărțit Lumea în Anotimpuri, 
pentru ca Iluziile Morții, 

să ştie ce să culeagă, 

din Pomul Cunoașterii, 

atunci când pietruiesc, 

aleile Adevărului Absolut, 

peste inimile Cimitirelor, 

din Sângele unor Iubiri, 

ce nu şi-au găsit niciodată, 


23 


SORIN CERIN — ETERNITATE 
-Poeme filosofice- 


groparii perfecţi, 

care să le sape Eternitatea Clipei, 
îndeajuns de adâncă, 

încât să poată arunca fără regrete, 
Iluziile Morţii, 

din întreaga Nesfârşire a Lumii, 
care s-a pierdut fără să-şi de-a seama, 
într-un sărut al Nemuririi, 

pe care nici o Ţărână, 

întrupată în vreun Cuvânt putred, 
nu O mai poate accepta. 


27) În roua lor 


De-ai şti cât de mult aș fi cules, 
Zâmbetele Eternităţii tale, 
din sicriul acestei Lumi putrede, 
ai fi înţeles, 
că Eternitatea, 
s-a ascuns în ridurile Perfecțiunii, 
Iluziilor Morții, 
de pe fruntea Destinului nostru, 
care s-a născut, 
doar pentru a ne întâlni, 
Nefericirea Existenţei, 
care vroia să se transforme, 
în Nectarul unor Zei ai Privirilor, 
în care, 
toate Oceanele nesfârşite ale Albinelor, 
ar fi dorit, 
să-şi ascundă, 
Mierea unor Lacrimi rebele, 

care nu ne-ar fi înțeles Niciodată, 


28) Pe rugul Infamiei 


într-atât de profund în ochi, 
Singurătatea, 

încât a putut să-i înțeleagă, 
propriile ei Iluzii ale Morţii, 


nici un Cimitir al lubirilor, 

care se respectă, 

nu le-ar fi primit, 

în cavourile lor reci şi nepăsătoare, 
de Amintiri? 


din Lumea vulgară a Timpului, 
unde Eternităţile, 
ne sunt puse, 


29) Ţărâna Gândurilor 


Aruncaţi cu pietre în Destin, 
toți cei care credeţi, 
că Iluziile Morţii nu-şi au Sensul, 

în Lumea propovăduită, 

de Religiile Sângelui, 

ale cărui Gene amare şi nebune, 
ne-au născut Amintirea Strămoşilor, 
pentru care se luptă, 

înfruntând Eternitatea, 

Iluziile Morţii, 

ce rup gratiile Cimitirelor de Clipe, 
pe care le-am alungat, 

din Iluziile Vieţii noastre, 
plantându-le, 

în fiecare Biserică a Viselor, 

ce au crezut, 

că nu vom muri îndeajuns de curând, 
încât să nu ne dăm seama, 

câte Stele căzătoare ale Destinelor, 
s-au mistuit, 

în Ţărâna Gândurilor, 

din noi. 


30) Nu şi-au ornat Cimitirele de Vise 


Rădăcini de promisiuni, 
spală gardurile veninoase, 
ale Crematoriilor, 

din Speranţele noastre, 
îndemnându-le să creadă, 
într-un Dumnezeu, 

pe care, 

doar Cârciumile Stelelor Alcoolice, 
îl mai cinstesc, 

prin Bisericile sticlelor sparte, 

de Pereţii ruinați ai Sufletelor, 
umplute cu tăria necesară a Uitării, 
până când, 

Iluziile Morţii, 

reuşesc să-și transforme, 

în Viaţa de Apoi, 

toate Iluziile Vieţii, 

pline de Remușcări, 

care nu şi-au ornat, 

Cimiurele de Vise, 

cu florile de gheaţă, 

ale Cuvântului Facerii. 


31) Abia după durerile Naşterilor 


Cine ar fi înțeles, 

Zodiile Lui Dumnezeu, 

din Bibliile analfabeţilor, 
care au învăţat slovele, 
Iluziilor Morții, 

abia după durerile Naşterilor, 
Adevărului Minciunii, 

care ne-a făurit, 

îndeajuns de multă Moarte, 

încât să reuşim cu toții, 

să ne ducem până la capăt, 

dorinţa de a lubi, 

dincolo de toate Zilele Norilor din Sângele, 
care clocotea, 

prin cotloanele Viitorului, 

care ne îmbrăţișa de fiecare dată, 
Deşertăciunea? 


32) Băutura amară a Uitării 


Care dintre noi, 

nu şi-a rupt propria Singurătate, 

la Lozul în Plic, 

al Iluziilor Morţii, 

aşteptând să câştige, 

odată pentru totdeauna, 

Moartea, 

care să le dea, 

îndeajuns de multă Viaţă de Apoi, 
încât să le îmbete, 

toate Clipele nenorocite ale Sărăciei, 
care le pavau drumul Existenţei, 
spre Florile de Gheaţă ale Sufletelor, 
sparte la Moara Norocului, 

pentru a le răci, 

băutura amară, 

a Uitării? 


28 


SORIN CERIN — ETERNITATE 
-Poeme filosofice- 


33) Care să recreeze din nou Lumea 


Nu-mi spune că Orizontul Iubirii, 
poate fi atât de frustrat, 

încât să nu ne mai poată spune vreodată, 
că eşarfa Iluziilor Morții, 

este atât de strânsă, 

peste Existenţa noastră, 

încât abia ne mai dorim să devenim, 
Speranţele, 

unei Lumi de Apoi, 

pe care să o plantăm în Visele Iubirii, 
udate cu Lacrimile secate, 

ale Amintirilor, 

unicele pe care le-am păstrat, 

în căușul palmelor unor Riduri, 

pe care am navigat, 

întreaga Viaţă a Privirilor, 

în care ne-am pierdut, 

Eternitatea, 

uitându-ne Cuvântul, 

în care ne-am născut, 

unul pentru altul, 

în care am dori, 

să devenim un Dumnezeu, 

care să recreeze, 

din nou, 

Lumea, 

numai pentru noi. 

34) În Oala unor Priviri 


Flăcări de Vise, 

ard Sufletele, 

Iluziilor Morții, 

în Cuptoarele sacre, 

ale unor Iubiri, 

pe care nici Apa Vieţii, 

nu le mai poate înţelege, 
oricât de fiartă, 

ar fi, 

în Oala unor Priviri, 

piezişe și blocate, 

de zidurile murdare, 

ale Promisunilor neîmplinite, 
pe scenele roase de Ambiţii, 
ale Existenţei, 

unor Deşertăciuni, 

unde mor Ochii Seninului, 
în braţele Furtunilor Sângelui, 
care clocoteşte, 

la foc mocnit, 

în Viitorul nostru. 

35) Să poată muri odată cu mine 


Cât mi-aş dori, 

să alung din Viaţa mea, 
Furtunile 'Trecutului, 

pe care am navigat în derivă, 
încercând să-mi recapăt echilibrul, 
Iluziilor Morții, 

care mă hrăneau, 

cu Cimitirele lor de Vise Deşarte, 
peste care pluteam, 
naufragiindu-mi Viitorul, 

în căutarea unui Port, 

al Sufletului tău, 

în care să-mi pot săpa, 

în linişte şi pace, 

Mormântul propriei mele Stele, 
ale cărei Destin, 

mă aştepta de o Eternitate, 

la masa Naşterii, 

strigând pentru prima dată, 
acestei Existenţe, 

pentru a-l ajuta, 

să poată muri, 

odată cu mine. 

36) Spălată pe tălpile Destinului 


Zilele de tinichea ruginită, 

a Gândurilor, 

se vând la Târgul Existenţei, 
drept metale prețioase, 

ale unui Timp, 

pe care nici o Stea, 

nu a reușit să-l înţeleagă, 

de când şi-a ucis Clipele, 
spânzurându-le, 

de pragurile Deşertăciunilor, 
ca pe oricare sălbăticiune, 

pe care ar fi vânat-o Conștiinţa, 
spălată pe creier, 

de braţele grele ale Destinului, 
cu Iluzia Morţii, 

unicul detergent, 

primit în dar, 

de la Creaţie, 

pentru a înlătura murdăria ocultă, 
a Iluziei Vieţii. 


37) Lumina Divină a lubirii 


Trăim într-o Lume, 
unde Moartea este poezia Vieții, 

recitată de Cimitirele de Sentimente, 
pe care le nutrim, 

Sângelui Clipelor care clocotesc, 
prin venele nesupuse, 

ale Tinereţii unei Eternităţi, 

care vor să transforme, 

rolul Conştiinţelor, 

din acela de a fi, 

Sicrie ale Privirilor, 

în Zori ai Destinelor, 

care să strălucească, 

în Lumina Divină a Iubirii, 

Paşilor, 

plini de sudoarea Adevărului Absolut, 
pe care nici un Orizont al Fericirii, 
nu va mai reuşi să-i numere, 

până la final. 


38) Scrisorile sosesc neanunţate 


Reclame pustii, 

la Morminte de Zâmbete, 

înpodobesc străzile lubirilor pierdute, 
la loteria Deşertăciunii, 

unde Scrisorile sosesc neanunțate, 

pe căile ruginite ale Destinelor, 
aducând vești Iluziilor Morții, 

care ne veghează Fericirea, 

ca să nu ne sugrume, 

cu bunătatea ei de mireasă, 

a unui Timp, 

încurcat de la o vreme, 

cu Eternitatea unei Clipe, 
care nu-i mai dă pace, 
Iubirii, 

să poată muri în liniște, 

pe ridurile feţei unui Orizont, 
al Nimănui. 


39) Cimitirul unei singure Eternităţi 


Praf stelar, 

pierdut în Cuvinte de ocară, 
spălat de ploile unui Absurd, 
care ne limpezește, 

calea către Iluziile Morţii, 
unei Lumi, 

a Hazardului, 

pe care nici unul dintre noi, 
nu a cumpărat-o, 

la bordelul Destinului, 

care ne amăgește cu noi Zile, 
din ce în ce mai deocheate, 
dar atât de datoare, 

Iluziei Vieţii, 

cu o Moarte, 

atât de scumpă, 

încât nu vor avea niciodată, 
îndeajuns de multe Clipe trecătoare, 
ca să-i mituiască Timpul, 

cu Cimitirul, 

unei singure Eternităţi. 


40) Foarfeci de Cuvinte 


Zei de carton, 

se apleacă reverențioşi, 

în faţa Foarfecilor unor Cuvinte, 

mai ascuţite, 

decât V ârstele tulburi, 

ale Fântânilor secate de Adevărul Absolut, 
care rugineşte nepăsător, 

pe Cumpenele abătute ale Zâmbetelor, 
extrăgând Apa Iluziilor Morţii, 

din adâncurile tenebroase ale Sângelui, 
care şi-a jucat, 

până şi ultimele Gene ale străbunilor, 

la Loteria Hazardului, 

de unde pare că se înbogăţește Timpul, 

cu suflarea plină de gradele Stelelor alcoolice, 
care par a fi refuzat, 

mai demult decât Vremea, 

să mai lumineze Calea Destinului, 

care ne-ar fi unit, 

în Eternitatea Clipei unei Iubiri. 

41) Existenţă fără rost 


Zbor sec cu iz de Cârciumă nesătulă, 
sperie Orizontul Patimilor, 

viciindu-i Seninul, 

cu injuriile unei Conştiinţe, 

păstrată în bocancii grei și apăsători, 

ai Iluziilor Morţii, 

de la care se aşteaptă, 

Salvarea, 

din deşertul fără nume, 

al Cimitirului de Cuvinte, 

pe care ni le adresăm unul altuia, 
într-o cadență a Copitelor de Înţelesuri, 
care sfarmă granitul Gândurilor Negre, 
pierzându-și Potcoavele Norocului, 

în praful înecăcios, 

al Existenţei fără rost. 


42) Bisericile Conştiinţelor 


Ramuri de măslini, 

crescuţi în Sângele Indiferenţei, 

ard inimile Războaielor, 

din Dorinţele neîmplinite ale Absurdului, 
unei Creaţii, 

pe care nici o muncă a Destinelor, 

nu o poate săvârși, 

bătătorind Calea spre Lumina Divină, 

a Cetăţii de Vise, 

unde ne-am ascunde Sufletele, 

de Urmele pline de răceală, 

a Uitării, 

care ne amenință, 

prin rugina ei de virgină stătută, 

cu Morala unor Iluzii ale Morții, 

pe care nu vrem să le înțelegem vreodată, 
în Bisericile Conştiinţelor noastre. 


43) Privirile Lacrimilor 


Riduri însingurate, 

ard Cuvintele Amintirilor, 

în negura pierdută a unui Sânge, 

în care ne înotam, 

undeva-cândva, 

Fericirea, 

scoasă de Lumina Divină, 

în Privirile Lacrimilor care râdeau, 

de Orizonturile Iluziilor Morţii, 

pe care se prefăceau că nu le văd, 
precum şi ele, 

ne tratau cu indiferența plină de răceală, 
a Morţii, 

în care Eternitatea unde ne scăldam, 

nu credea c-ar putea exista vreodată, 
ascunsă tocmai, 

în ungherele de gheaţă ale unui Cuvânt, 

în care ne-am pierdut, 
pentru totdeauna, 
Visul. 


44) Să ne Despărţim 


Răsaduri de ceaţă, 

înteţesc negura Vorbelor de vânt, 

pe care pustiurile însângerate ale apusurilor, 
de pe buzele noastre, 

le mai rostesc în măcelăria de sfârșit de lume, 
a Cuvintelor, 

ce-au sfârşit în abatoarele Privirilor, 
însângerate, 

şi pline de Duhul Lui Dumnezeu, 

ce pare că a înlocuit Apele Iluziilor Vieţii, 
peste care plutea, 

cu Apele Iluziilor Morţii, 

peste care a ajuns, 

în portul Lumii lubirii noastre, 

pe care am ucis-o, 

atunci când am decis, 

să ne Despărțim, 

de noi înșine. 


45) Prezent desculț 

Trepte de piatră, 

pierdute de tălpile groase şi insensibile, 
ale Amintirii, 

care ne calcă Prezentul desculț, 

în picioarele care-l înţeapă, 

cu Întrebările fără Răspunsuri, 

ale Viselor, 

pe care Creaţia, 

le-a făurit, 

ca să poată gestiona mai bine Iluziile Morţii, 
din care ne-am clădit velele Clipelor, 
ale căror Eternităţi le traversăm, 

fără să ştim, 

că Trecerea este cea mai mare pierdere, 
a Adevărului Absolut, 

al Iubirii adevăratului Dumnezeu, 
ascuns în Minciuna existențială, 

pe care o respirăm, 

crezând că ne îndreptăm, 

spre Moartea Indiferenţei și a Suferinţei, 
care va rămâne eternă. 


46) Înoată spasmodic 


Cascadele Apei Vieţii, 

au devenit praguri, 

de care se lovesc Stelele, 
Luminii Divine din noi, 

care ne predestinează, 
căderea liberă în golul sacru, 

al Conştiinţei Iluziilor Vieţii, 

care înoată spasmodic, 

printre Iluziile Morţii, 

încercând să se țină la liman, 

în faţa valurilor amenințătoare, 

ale Societăţii de Consumat Vise Deșarte, 
vândute pe nimic Destinelor, 

ale căror fabrici de Fericiri, 

par a se fi demolat, 

mai demult decât Vremea. 


47) Să acostăm 


Regrete, 

care respiră, 

prin oftatul unor Speranțe, 

încearcă Zorii cu nuiaua fermecată a Gândurilor, 
lovindu-i peste tălpile Luminii Divine, 
crezând că este de ajuns ca acestea, 

să le calce Dimineţile Sufletelor, 
într-atât de profund, 

încât Durerea să rămână strivită, 

pe asfaltul negru şi umed, 

al Uitării, 

închisă după zăbrelele unei Zile, 

a Privirii, 

care încă mă mai bântuie, 

cu nesfârșirea indiferentă și glacială, 
care ne cuprindea întregul îngheţ, 

al prafului stelar, 

care ne clocotea, 

în sângele Întrebărilor fără Răspunsuri, 
ale Iluziilor Morții, 

pe care le străbăteam, 

fără să ne mai dorim un port anume, 

în care să ne acostăm, 

Eternitatea Clipei unei lubiri, 

în care să ne refugiem Existenţa, 
pentru totdeauna. 


48) Unicul Sens pentru care trăim 


Raze de Lumină Divină, 

strălucesc în Sângele străbunilor, 
aducându-le Visele, 

în Prezentul atemporal, 

nuntit cu Eternitatea, 

statuii de Cremene a Genelor, 

gârbovite de atâtea Informaţii, 

pe care am lovit-o, 

până când a scos, 

îndeajuns de multe scântei ale Amintirii, 
încât să aprindă Focul Sacru, 

al Sufletului Existenţei, 

mai bătrân decât Timpul, 

ale cărui Zile inundate de Iluziile Vieţii, 
nu pot înţelege, 

că Nesfârşirea nu se poate măsura, 
decât în Iluziile Morţii, 

devenite unicul Sens, 

pentru care trăim. 

49) La care ne închinăm Destinul 


Atunci când, 

Lira de Stele încremenite, 

a Universului, 

Sângelui Țărânii din noi, 

a început să cânte dezacordat, 
scoțând scântei de Amintiri, 

ale unor aştri, 

care au căzut de pe Cerul Adevărului Absolut, 
s-a născut Păcatul Originar, 

plămădit de Iluziile Morţii, 

care i-au sculptat un soclu impunător, 
în toate Bisericile Cuvintelor, 

la care ne închinăm, 

Destinul. 


50) Eternitatea care ne așteaptă 


Suntem o vrajă a Mântuirii, 

care ne lasă să cădem în credinţa oarbă, 
a Păcatului Originar, 

care ne-a legat ochii sufletelor, 

cu eşarfa Iluziilor Morţii, 

încercând să ne facă mai puternici, 
pentru Eternitatea care ne așteaptă, 
dincolo de porţile ferecate ale Existenţei, 
în mocirla căreia ne-am ales naşterea, 

Suferinţei, 

pe care n-am mai reușit să o amanetăm, 
pentru a primi, 

cele câteva monede, 

de Adevăr Absolut, 

ale Norocului, 

de dinainte de a fi, 

Viaţa și Moartea. 


51) Au naufragiat Simţămintele 


Nici Moartea nu a putut înțelege, 
de ce Viaţa ne-a fost sorocită, 

de Apa Uscată a Iluziilor sale, 

ale căror praf stelar, 

ține respiraţia Conştiinţei, 

într-atât de mult, 

încât până și Adevărul Minciunii Absolute, 
începe să aibă vedenii, 

atunci când ar dori să se raporteze, 
la Realitatea inexistentă, 

a Fericirii, 

pe care, 

ne-au naufragiat Simțămintele, 
pierdute pentru totdeauna, 

în braţele Iluziilor Morţii. 

52) Orgoliile Iluziilor Morţii 


Ziduri de Vise, 

se înalță, 

peste Orgoliile Iluziilor Morţii, 
năruindu-ne Amintirile, 

cu greutatea lor maiestuoasă și impunătoare, 
care vrea să demoralizeze, 

orice Urmă de lubire, 

care ar încerca, 

să treacă dincolo de hotarul, 
Păcatelor Originare, 

părăsite încă de la naştere, 

de către Adevărul Absolut, 
fiindcă acesta, 

ar fi aflat, 

că nu sunt urmașii străbunilor lui. 


53) Potrivnice oricăror Paşi 


Norii Zâmbetelor, 

au început să cearnă, 

fulgii de nea ai unor Cuvinte, 

care ard cu răceala lor glacială, 
Sinceritatea, 

abia ajunsă în portul buzelor încremenite, 
de viscolul Intrebărilor unor Sentimente, 
potrivnice oricăror Pași, 

ce ar dori să navigheze pe oceanele nesfârşite ale unor 
Iubiri pătimaşe, 

pierdute în cenușiul Orizonturilor, 
care se unesc cu Iluziile Morţii, 
într-o horă nebună a Deşertăciunii, 
unui Timp debusolat şi trădat, 

şi părăsit, 

de propriile lui Clipe Eterne, 

pe care Respirația Sângelui clocotit, 
din aripile Fericirii, 

pare a nu le mai prinde niciodată. 


54) Panica Absurdului 


Porți grele de praf stelar, 

sculptate de dalta Luminii Divine, 
făurind Trupul Adevărului Absolut, 
pe care Conștiinţa, 

Unicului Intâmplător şi Creator, 

ar trebui să-L îmbrace, 

la sorocul Lumilor de Gânduri, 

pe care Voința Lui le vrea făurite, 
pentru a da Sens, 

Perfecțiunii, 

în care-și va putea oglindi Măreţia, 
devenită Neîntâmplătoare, 

în Oglinda Iluziile Morţii, 

unor Vieţi, 

cuprinse de panica Absurdului, 
care adeseori se vrea, 

Iubire. 

55) L-ar putea dărui Fericirii 


Poduri arcuite, 

peste Viciile 'Trecutului, 

împânzesc feţele de mese, 

ale Urmelor, 

pe care ne hrănim Orgoliile, 
descântate de Prosoapele unor Credinţe, 
care ne şterg sudorile Icoanelor, 

din Sufletele neputincioase, 

ale Clipelor pe care le-am părăsit, 
crezând că vom prinde lozul cel mare, 
al Timpului, 

care ne-a promis de fiecare dată, 

un alt Viitor, 

pe care Iluziile Morții, 

l-ar putea dărui Fericirii. 


56) Tarabe de mărunţișuri vulgare 


Ridurile pline de negura Trecutului, 
pribegesc apăsătoare, 

peste faţa de masă a Zilei, 

pe care ne aşezăm verigheta Iubirii, 
dăruită de către Destinul, 

zdrenţuit şi abătut, 

pentru a ne hrăni, 

cu strălucirea ei efemeră, 

care şi azi, 

după atâta amar de Vreme, 

îşi mai caută nesfârşirea Clipei, 

în care şi-ar dori să cadă, 

din Paradisul terestru, 

al Societăţii de Consumat Idealuri, 
vândute pe la tarabele de mărunțţișuri, 
vulgare, 

într-un Infern, 

al Păcatului Originar, 

considerat a fi virtute, 

de către Străinul din noi. 


57) Societatea de Consumat Iluzii ale Morţii 


Capcanele de Idealuri, 

lustruiesc lanţurile Cuvintelor, 

legate de stâlpii caznelor, 

unor Sentimente, 

pe care Morala, 

Societăţii de Consumat Iluzii ale Morţii, 
nu le acceptă, 

în forma lor sinceră şi pură, 
aruncându-le pe Taraba Deșertăciunilor, 
unde sunt vândute pe nimic, 

Absurdului lubirilor false şi perverse, 
care se prostituează, 

în pragul unei Creaţii, 

care încă se mai priveşte în Oglinda spartă, 
a Apocalipsei, 

îngropată adânc, 

în Sângele nostru, 

de sclavi ai Destinelor, 

potrivnice. 


58) Atât de deşarte 


Treptele Existenţei atât de roase, 

de paşii Morţii, 

cad adânc în pălmile Norilor de Vise, 

ce ascund, 

Adevărul Absolut al Străinului Subconştient, 
din Sufletul, 

care simte cum se sufocă, 

atunci când recunoaşte, 

că nu va reuşi să prindă Niciodată, 
Orizonturile Adevăratei Iubiri, 

din care şi-a făurit trup de Lumină Divină, 
Dumnezeul Speranţelor noastre, 

ce par, 

atât de deşarte, 

acum. 

59) Sicrie de Cuvinte la modă 


Aripile de Lumină Divină, 

ale Desăvârşirii, 

plutesc deasupra duhului Iluziilor Vieţii, 
încercând să mai salveze, 

ce a mai rămas, 

din trupul Iubirii, 

care a ars pe rugul inconştient al Nepăsării, 
de propria noastră Eternitate, 

pe care o rătăcim, 

pe căile cunoscute, 

doar de Străinul Subconştient al Fericirii, 
pierdute, 

la Jocurile fără de Noroc, 

ale Societăţii de Consumat, 

Vieţi, 

din ce în ce mai supuse, 

valorilor universale, 

ale Banului, 

care şi-a cumpărat, 

propriile sale Iluzii ale Morţii, 

făurind noi sicrie de Cuvinte, 

la modă. 

60) Dacă nu-i este de folos 


Regrete adânci, 

inundă adâncurile Păcatelor Originale, 
cu nesăbuința unei Creaţii, 

prea interesată doar de Creatorul ei, 
încât tot ce rămâne, 

ca imagine Oglindită a Lui, 

în Existenţa Sângelui nostru, 

pare să nu mai aibă nici o importanță, 
dacă nu-i este de folos. 


Oare să fie acesta adevăratul Dumnezeu?, 
sau este cel zămislit de Om, 
după chipul şi asemănarea ticăloşiilor sale? 


Nu ne mai rămâne, 

decât să pictăm cât mai multe icoane, 
cu chipul Omului, 

înrămate în Iluziile Vieţii și Morţii sale. 


61) Pe zăpada Sângelui 


Nu ştiam,, 

că poţi aluneca atât de repede, 
pe zăpada Sângelui, 
Gândurilor mele, 

ajungând până la Inima Cuvintelor, 
care a început să bată, 

din ce în ce mai tare, 

Săruturile Frazelor care te căutau, 
în Sufletul Eternităţii Clpei, 

ŞI în care mă ascundeam, 

de un posibil eşec, 

al Uitării, 

neștiind că toate Zilele Libertăţii de a fi, 
Iubire, 

ne-au fost date, 

pentru a ne integra în Absolutul, 
Universului, 

Lacrimilor Oceanului din noi, 
hrănit cu Apa Iluziilor Vieţii, 

pe care vom naviga, 

alături de Iluziile Morţii, 

ce le-am împăiat, 

spre a ne aminti, 

de nebunia Despărțirii, 

de noi înşine, 

într-o Lumea a Delirului mesianic, 
care ar fi dat orice, 

ca să ne ucidă, 

Speranţele. 

62) Pâinea Singurătăţii 


Valurile mucegăite, 

a Grâului Fiinţei, 

care ne frământă Pâinea Singurătăţii, 
din aluatul Iluziilor Morții, 

pe mesele reci şi triste, 

ale Morgilor pline de Cuvinte, 
ale Promisiunilor de Iubire, 

care ne-au sfârtecat, 

Eternitatea Clpei, 

într-atât, 

încât am dorit, 

să fim descarcerați din mrejele ei, 
de lăuză bătrână și stupidă, 

care ne îngrădea Moartea, 
neînțelegând, 

că este unica noastră salvare, 

pe străzile pustii, 

ale Destinului. 


63) Tablou de cununie 


Zodii secerate de Noroc, 
pentru a fi gătite la nunta Morții, 
în snopi de Cuvinte ale Despărțirii, 

legaţi strâns de Iluziile Morţii, 

pe care le păstrăm, 

întreaga noastră Existenţă, 

în tabloul de cununie, 

înrămat de Absurd, 

cu lemnul cules din grădinile edenice, 
ale Deşertăciunii, 

unde cu toții, 

vor să-şi construiască casa şi masa, 
Timpului rebel, 

pe care-l doresc mort, 

înainte de toate Iluzule Vieții, 
crezând că astfel vor câştiga, 
Loteria Eternităţii. 


64) Pe lemnul putrezit al crucii Iubirii 


Alergăm mereu, 

peste nesfârşirea Cuvântului, 
care ne-a întrupat Conştiinţa, 
ochilor de jar ai Zorilor, 

pe care-i vedem un nou început, 
al Fericirii, 

pierdute de fiecare dată, 

între ghețurile reci ale Virgulelor, 
unui Mântuitor, 

care n-a vrut să ne spele, 

cum trebuia, 

pe lemnul putrezit al crucii Iubirii, 
picioarele Gândurilor, 

pline de Păcatele Originare, 

ale Iubirii desțelenită, 

din Iluziile Morții, 

pe care le-am plimbat în Genele noastre, 
prin toți strămoşii, 

care s-au luptat, 

mai demult decât Vremea, 

cu Moartea din noi. 


65) Zorii Cuvântului Iubire 


Venele râurilor de Înţelesuri, 

se pierd în pălmile Ridurilor, 

prin care ne îmbrățișăm menirea Dragostei, 
de a fi Orizonturile Eternităţii, 

în care nici Timpul nu mai poate crede, 

că majoritatea Clipelor sale, 

pot fi adevărate Lumi, 

în care să-şi adăpostească, 

Iluziile Morţii, 

pe care le-a cules cu dibăcie, 

de pe buzele Săruturilor îndrăgostite, 

ale Promisiunilor atât de tinere ale Fericirii, 
încât şi acum sunt duse la școala Amintirii, 
de fiecare dată, 

când Zorii Cuvântului Iubire, 

încep să strălucească, 
pe frunțile Singurătăţii. 


66) Ce să mai caut în Viaţa ta? 


Ce să mai caut în Viaţa ta?, 

atât de înghețată cu Zâmbetul Dumnezeului, 
Cuvântului tău, 

care mi-a strigat Respirația, 

Destinului? 


Și dacă nu m-ar mai avea, 

cine ţi-ar iubi Eternitatea Clipei, 
în locul meu, 

dorind să ne ascundem, 

în Sufletul Timpului fără frontiere, 
dintre Ochii Privirii Nesfârşirii din tine, 
şi Cerul Inimii Orizontului, 

pe care Nimeni, 

nu va reuși vreodată, 

să-l cuprindă, 

în afară de mine, 

dorind să ţi-l dăruiesc, 

pentru totdeauna. 

67) Şi-a pierdut Răbdarea 


Oare unde m-aş ascunde, 

dacă nu mi-aş mai înțelege Iluzia Vieţii, 
răpită de către Destin,? 

aş rămâne zăcând sub podurile, 
Apocalipsei Viitorului?, 

care-mi va da şansa, 

de a mă adăposti, 

sub ştreaşina Iluziilor Morții, 

sau ar trebui să plec dincolo, 

de orice Înţeles, 

al Conştiinţei din mine, 

care o port, 

în Sângele Urmelor Eternităţii, 
care m-au adus pe Lumea asta, 

în care s-ar fi oglindit, 

teama Lui Dumnezeu, 

faţă de Iluziile Vieţii, 

pe care le-a observat prea târziu, 
abia când şi-a dat seama, 

că Oglinda Creaţiei în care se privea, 
era spartă, 

de Iubirea pe care abia mai reuşim, 
să o purtăm, 

pe spatele gârbovit, 

al Timpului, 

care şi-a pierdut, 

Răbdarea. 

68) Seva Iluziilor Morţii 


A secat Apa Uscată, 

din Fântânile adânci Existenţei, 
care şi-a pierdut seva, 
petalelor fără de Noroc, 

ale Conştiinţei, 

ce o mai ajuta să viseze, 

la alte nivele ideatice, 

unde alături de Bine şi Rău, 
ar mai exista mii de opuși, 
Îngeri ai Îngerilor noştri, 

a căror Înţelegere, 

ar avea semnificaţii diferite, 
de cele ale Sufletului Divin, 
din care ne tragem seva, 
Iluziilor Morţii. 


69) Niciodată altul? 


Oare Dumnezeu are Suflet, 
sau este doar Creatorul, 

şi Unicul Întâmplător, 

al acestuia? 

Dacă n-ar avea, 

de ce ne-a hărăzit nouă unul, 

prin care să simţim, 

Fericirea şi Durerea acestei Lumi? 


Sau poate că nu are Suflet, 

doar pentru noi?, 

cei care nu ştim niciodată, 

când va veni Clipa Iluziilor Morţii, 

pentru a ne da Sufletul închiriat de Iluziile Vieţii, 
proprietarului de drept, 

care este acelaşi Dumnezeu, 

şi niciodată altul? 


70) Oricâte promisiuni 


Poduri de Gene, 

ale căror trăsături, 

le-am primit în dar, 

de la Hazardul Existenţei, 

se prăbuşesc, 

peste Ochii Nesfârșirii, 

din Inima cărora priveşti, 
cum ni s-au înecat Străbunii, 
duşi de valurile nemiloase ale Vremurilor, 
din Sângele unor Apusuri, 
ale Iluziilor Vieţii, 

ce par a nu fi crezut niciodată, 
în Iluziile Morţii date de un Dumnezeu, 
ale cărui Religii ale Iubirii, 
ne-au despărțit unul de celălalt, 
la masa Deşertăciunii, 

unei Clipe Eterne, 

pe care Cuvântul care ne-a creat, 
pare să nu o înţeleagă, 
Niciodată, 

oricâte promisiuni i-am face, 

că ne vom iubi mereu. 


71) Pe aripile unui Sărut al Timpului 


Niciodată n-am înţeles, 

de ce ne-am sorbit, 

cafeaua amară a lluziilor Vieţii și Morții, 
prin Cimitirul Gândurilor, 

atunci când ţi-am spus cât de mult Dumnezeu, 
poate fi în Cuvântul, 

în care am fi dorit să ne ascundem, 

Fericirea, 

pe care n-am mai luat-o din braţele Privirilor, 
care ne-au dăruit Eternitatea Clipei, 

fără să ne dăm seama, 

în timp ce nu realizam, 

că suntem duși, 

pe aripile unui Sărut al Timpului, 

spre a ne îmbrățişa Nemurirea, 

pe care o aveam în noi, 

mai demult decât orice Vreme a Vremurilor, 
unei Regăsiri. 


72) Fusul Conştiinţei 


Nu există Timp, 

care să fie mai important, 
decât Clipa Eternităţii, 
care înnoadă şi deznoadă, 
Iluziile Vieții şi ale Morţii, 
punându-și pecetea sacră, 
peste întreaga Existenţă, 

a Lumii, 

care abia pe urmă, 

începe să-şi depene Viitorul şi Trecutul, 
pentru a fi ţesute, 

pe Fusul Conștiinţei, 

plin de negura Vremurilor, 
Deşertăciunii, 

din care ni se vor împlet, 
Nașterea și Moartea. 

73) În care ne regăsim Moartea 


Mi-am lăsat Mantaua Iluziilor Morţii, 
pe spatele tău, 

de Lumină Divină, 

care mi-ai inundat Cerul Existenţei, 
cu Adevărul Absolut, 

al Privirii Tale, 

de Ochi ai Inimii, 

care mi-au deschis porțile Eternităţii, 
Sângelui, 

al cărui Apus, 

nu-l voi lăsa niciodată, 

să nu ne panseze Viitorul Existenţei, 
în care ne regăsim, 

Moartea. 


74) Existenţa Suferinţei 


Cât de Singură mi-ar putea fi Viaţa, 
fără Lacrimile Viitorului tău, 

lipsit de Voința Cerului, 

ale cărui Zodii, 

ne-au ucis Sufletele Timpului, 

care ne-a făurit Respirația, 
Absurdului, 

pe care am considerat-o, 

a doua noastră naştere a Morții, 
pe care am fi rănit-o, 

cu săbiile Viselor, 

ale căror Coșmaruri, 

n-ar fi învăţat niciodată, 

să Moară, 

în braţele Mormintelor de Întrebări, 
pe care ni le punea mereu, 
Existenţa, 

Suferinţei. 


75) Atât de perfect 


Lasă-mi Clipa, 

să-mi cânte Moartea, 
atât de profund, 

încât să redevină Viaţa, 
Eternităţii pe care o cer, 
Cerurile Ochilor tăi, 

de Mare Amară a Destinului, 
ce mi-a întrupat, 
Moartea, 

înecându-mă, 

atât de perfect, 

încât nici o Clipă, 
oricât de Eternă ar fi, 
nu mai reuşeşte, 

să treacă dincolo, 

de Podul Infinutului, 
dintre Viaţă și Moarte, 
al Strămoşilor mei. 


76) Eternitate 


Iarăşi, 

vreau să-ți deschid Poarta Ochilor, 
îngrădită de Grilajul Sprâncenelor, 
Nesfârşirii, 

pe care o cobori, 

deasupra Adevărului Absolut, 

al Eternităţii, 

cu Hainele căreia ne înveleam, 
Chpele moarte, 

pe care le-am pierdut, 

uitând de noi înşine, 

pe eşafodul Spânzurătorii Cuvintelor, 
unde și azi mai curge, 

Sângele Întrebărilor, 

cărora, 

nu le-am mai răspuns, 

Niciodată. 

77) Zâmbet Pustiu 


Devenind criminalii Eternităţii, 
ne-am decis să ne murim Cerurile Adevărului, 
pe care nici un Nor al Disperării, 
nu l-ar mai putea, 

Ucide 

în poala Desăvârşirii, 

unei Morți, 

pe care Sufletul ruginit al Uitării, 
ar dori să şlefuiască Durerea, 
unui Orizont al Disperării, 

ce ne toarnă paharul Existenţei, 
pe gâtul unui Timp, 

atât de străin de noi înșine, 

încât nu-i mai recunoaşte Nimeni, 
Moartea, 

salvatoare, 

a Zâmbetului nostru. 

Pustiu, 

de noi înșine. 

Aprecieri critice despre poezia filosofică 
la Sorin Cerin 


Prof. univ.dr. Al. Cistelecan în cadrul rubricii Avant la 
lettre, sub titlul Între reflecţie și atitudine apărut în revista 
Familia nr. 11-12 noiembrie - decembrie 2015, pag.16-18, Al. 
Cistelecan consideră despre poezia de meditaţie a lui Sorin 
Cerin, că: "Din cîte văd, Sorin Cerin e un fel de vulcan textual 
în continuă şi maximă erupție, cu o scriitură deopotrivă de 
frenezie şi de vituperanţe. În poezie mizează pe rafalele 
reflexive şi pe elanul sapiențial, cultivînd, cum zice singur în 
subtitlul Nonsensului Existenţei de aici, poeziile "de meditaţie”. 
O modalitate între toate riscantă — şi nu de azi, de ieri, ci 
dintotdeauna -— întrucît tinde a se amesteca unde nu e chiar 
treaba poeziei, făcînd un fel de filosofare versificată şi, vrînd- 
nevrînd, tot felul de nacazanii şi moralisme. Nu mai e însă cazul 
să ne reamintim de cele spuse de Maiorescu lui Panait Cerna în 
legătură cu "poezia filosofică,” întrucît poetul le ştie şi el prea 
bine şi tocmai asta vrea să înfrunte: riscul de a lucra doar în idee 
şi de a subordona imaginativul conceptualului. Ce-i drept, nu e, 
pentru Sorin Cerin, nici o primejdie în acest sens, căci el e, de 
fapt, un pasional şi n-atinge niciodată seninătatea cugetării şi 
liniştea apolinică a gîndului; din contră, declamă cu pathos, mai 
degrabă dinlăuntrul unei traume pe care încearcă s-o exorcizeze 
şi s-o sublimeze în radicale decît din interiorul vreunei păci de 
cuget sau al unei armonii reflexive. Chiar şi ce sună a idee 
nudă, transcrisă adesea aforistic, e, de fapt, o răbufnire de 
atitudine, o transcriere de afect — nu cu răceală, ci mai curînd cu 
fierbinţeală (i s-a şi remarcat, de altfel, maniera mai profetică a 
enunţurilor). Dar cum metoda decolării lirice constă într-un fel 
de elevare a tot ce vine pînă la demnitatea articulării lor 
reflexive (de unde delestarea oricăror referinţe la imediat, fie el 
biografic, fie mai mult decît atîta), poeziile lui Cerin se 
angajează abrupt în ecuaţiile existențiale mari şi definitive şi 

nu-şi pierd vremea în confesiuni domestice. Ele atacă Principiul 
realităţii, nu accidentele ei. Totul e ridicat astel la o demnitate 
problematică, dacă nu şi de altă natură, şi pregătit pentru o 
procesare densificată. Riscurile formulei răsar, fatal, şi aici, 
întrucît se vede imediat mecanismul acestei promovări a 
realului la dignitatea Lirei. Unul dintre mecanisme se trage din 
moștenirea expresionistă (fără ca Sorin Cerin să aibă altceva în 
comun cu expresioniștii) a majusculei, prin care se instaurează, 
brusc şi imprevizibil, fie smerenia în fața radicalului, fie panica 
în faţa majestăţii cuvîntului. De regulă majuscula botează stratul 
”conceptual” (chiar dacă unele concepte sunt metafore), 
semnalizînd alerta problematică. Ce-i drept, Sorin Cerin face 
exces și risipă de majuscule, astfel încît de la o vreme ele nu 
mai creează nici panică, nici evlavie, căci abundența le sedează 
efectele de acest gen şi le perverteşte într-un soi de 
grandilocvenţă. Celălalt mecanism de elevare în demnitate se 
bizuie pe o anumită — poate asumată, poate premeditată — 
emfatizare discursivă, pe o îngroșare lexicală şi pe o declamaţie 
de profunde şi de grave. Se insinuează — de nu cumva se chiar 
instaurează — şi aici o evidentă procedură de reţetă imaginativă, 
redundantă peste tolerant. Cum e şi normal — ba chiar inevitabil 
— într-o lirică de reflecţie ce vrea să se coaguleze în jurul unor 
nuclee conceptuale, modalitatea imediată de sensibilizare a 
acestor noduri conceptuale constă în materializarea 
abstracțiilor; senzualizarea lor e chiar modul lor de epifanizare 
lirică. Dar la Sorin Cerin mecanica imaginativă se bazează pe o 
simplă genitivizare materializantă a abstracțiilor (de unde 
imagini nesfirşite de genul ”spinii Adevărului”, ”coşarii 
Împlinirilor”, ”periile Amăgirii” etc., etc.), sub care stă cel mai 
adesea un buton de personificare. Pe scala decantării în 
metafore stăm, astfel, doar pe primii fuştei, ceea ce produce, 
simultan, un efect de candoare imaginativă (sau discursivă), dar 
şi unul de uniformizare. Probabil însă că această încredere în 
procedeele primare se datorează mizei pe decantarea gîndului, 
miză care lasă în subsidiar acţiunea imaginativă (iar pe cea 
simbolizantă cu atît mai mult) ca atare. 

Dar nu cîte şi nici ce idei bîntuie prin poeziile lui Sorin Cerin 
sunt, totuşi, lucrul cel mai relevant (ideea, în general, dar şi în acest 
caz particular, are un grad de indiferenţă la lirism). Dimpotrivă, în 
mod oarecum paradoxal, decisivă, nu doar definitorie, e atitudinea în 
care ele se strîng, afectul în care coagulează. Sub aparenţa unui 
discurs proiectat pe gînd”, Sorin Cerin promovează, de fapt, un 
lirism (cam pus la uscat) de afecte existenţiale (nu de afecte intime). 
Reflexivitatea poemelor nu c, din această perspectivă, decît un fel de 
penitență atitudinală, o hieratizare a afectelor violente. Stratul 
pasional e, în realitate, cel care se agită şi el se vede în mai toate 
componentele lui, de la cele de vituperaţie la cele de evlavie sau 
tandreţe sublimată (ori, din contră, resentimentalizată). Poetul e, pe 
fond, un exasperat de starea lumii şi de condiţia omului și pornind 
de aici exersează sarcasme (crunte cel puţin ca şuvoi) pe seama 
"Societăţii de consum” sau pe cea a deșertăciunii "Iluziilor 
Existenţei”. E o febră imprecativă care dă elan versurilor, dar care, 
mai ales, pune în vedetă discursivă exasperarea în faţa acestei 
degradări generale. Atît de generale încît ea a cuprins şi 
transcendentele, căci Sorin Cerin e mai mult decît iritat de 
instrumentalizarea lui Dumnezeu (şi a credinţei) în lumea de azi. 
Iritarea în faţa coruperii sacrelor ajunge la culme în versuri de 
maxim tupeu blasfemic (”Ticăloşia Diavolului se numeşte Rău,/ pe 
când a Lui Dumnezeu, Bine.”, dar şi altele, nu mai puțin 
provocatoare şi "infamante” la adresa Dumnezeirii); asta nu se 
întîmplă însă decît din pricina intensității şi purității propriei 
credinţe (Ştefan Borbely a evidenţiat îndestul energia fervorii din 
poezia lui Cerin), dintr-un fel de absolutism devoțional. Căci nu 
lirică de provocare şi de imprecare face, de fapt, Cerin, ci 
dimpotrivă: lirică de devoțiune disperată şi înflăcărată, prin care-l 
caută "pe Adevăratul Nostru Dumnezeu/ atît de diferit de cel al 
catedralelor de genunchi roşi/ la zidurile reci şi inerte ale lăcomiei 
Iluziei Vieţii”. E febra devoţională de pe reversul imprecaţiilor şi 
sarcasmelor, dar tocmai ea e cea care contaminează toate poemele. 
Dintr-un strat de ideale strivit ies, cu vervă pasională, atitudinile lui 
Cerin, atitudini eruptive oricît ar fi ele de codificate într-o lirică de 
reflecţii." 

Prof. univ. dr. Elvira Sorohan — Un poet existențialist din secolul 21 


Pentru a înţelege pe deplin cronica literară scrisă de Elvira 
Sorohan în Convorbiri literare unde face referire la un articol scris 
de Magda Cârneci referitor la Transpoezie, si publicat in România 
literară unde se specifică ce anume este poezia veritabilă, genială, 
marea poezie pe care o râvnesc poeţii ultimului secol, Elvira 
Sorohan, specifică în cronica dedicată poeziei ceriniene din 
Convorbiri literare, numărul 9, (237), paginile 25-28, 2015 sub 
titlul Un poet existențialist din secolul 21, că: 


Fără să înţeleg ce e „transpoezia”, care, probabil, nu mai e 
poezie, invocînd un termen creat de Magda Cârneci, mai citesc 
totuşi poezia de azi şi acum încerc să spun ceva despre una anume. 
Nemulţumită de „insuficienţa poeziei contemporane”, în acelaşi 
articol din „România literară”, în mod rezonabil poeta acuză, în 
bloc, cum că ceea ce „livrează” acum creatorii de poezie nu sînt 
decît notații ale „micului sentiment”, „mici disperări” şi „mici 
gîndiri”. Parafrazîndu-l pe Maiorescu, asprul critic al diminutivelor 
cultivate de Alecsandri, nu poţi spune decît că poezia rezultată din 
astfel de notații e şi ea mică (la cub, dacă enumerarea se opreşte la 
trei). Pricina identificată de Magda Cârneci ar fi lipsa de inspiraţie, 
acea tensiune psihică, specifică oamenilor de artă, o trăire spontană, 
ce face să se nască, incontrolabil, creaţia. E momentul inspirativ, în 
cazul poeziei, încărcat de impulsuri afective imposibil de înfrînt 
raţional, un impuls pe care îl ai sau nu-l ai şi de care e responsabilă 
vocaţia. Simplu, asta e problema, ai vocaţie, ai inspirație. Nu prea 
am o părere formată despre poezia Magdei Cârneci şi nici nu pot şti 
cît de des o vizitează inspiraţia, dar dacă starea asta e un har, mai e 
cazul să cauţi reţete spre a o induce? Şi totuşi, în numele breslei, 
preocuparea poetei pentru dorita stare se concentrează interogativ: 
„... întrebarea capitală care se pune este următoarea: cum să facem 
să avem acces mai des, mai controlat, şi nu doar prin accident, la 
acele stări intense, la dispreţuita ««inspiraţie»>» la acele niveluri altele 
ale noastre, pentru care poezia a fost întotdeauna un martor (sic!) 
privilegiat”. Nu ştim cui aparţine disprețul, dar ştim că inspiraţia e a 

poetului născut şi nu făcut. Acesta din urmă nefiind decît un 
meşteşugar, un artifex. 

Am în faţă trei plachete de versuri ale puţin cunoscutului şi 
nu lipsitului de inspiraţie poet, Sorin Cerin, ordonate într-o logică 
descrescendo, uşor de înţeles, Nonsensul existenţei, Marile tăceri, 
Moartea, toate apărute în 2015, la Editura Paco, din Bucureşti. După 
ideile titulare, îndată te frapează şi vocabularul poetic al primei 
poezii ce te întîmpină cu sintagma „Iluzia Vieţii”, ortografiată cu 
majuscule. Este, în fond, o expresie moştenită din vocabularul 
consacrat al existenţialiştilor, deajuns ca să bănuieşti ce marcă vor 
avea poeziile. Înaintezi cu lectura fiind curios să vezi cât se menţine 
poetul pe aceeaşi coardă de fond, şi cît de adînc, cît de grav trăieşte 
întru această idee deloc nouă. Şi nu e nouă pentru că rădăcinile 
existenţialismului, modern reformulat, îşi trag seva din scepticismul 
biblicului, melancolicului Eclesiast, descurajat, în conştiinţa tragică 
a finitudinii ca destin. Este regele biblic un existentialist avant la 
lettre. El descoperă că „vreme e a te naşte şi vreme e să mori”, în 
rest, „totul e vînare de vînt”. Ce se mai poate spune nou în vremea 
noastră, chiar în formulă personală, cînd existenţialismul a fost 
intens susţinut filosofic în secolele al XIX-lea şi al XX-lea, de la 
Kirkegaard şi pînă la Sartre, cu nuanţe specifice. O poezie în 
termenii existenţialismului statuat mai poate interesa fiinţa zilelor 
noastre, sclava imaginii vizuale şi a internatului, doar prin adaptări 
ori actualizate adaosuri complementare ideii centrale şi nu în cele 
din urmă, prin puterea întoarcerii asupra sinelui. Este cam ceea ce 
încearcă să realizeze poetul Sorin Cerin, lăsîndu-ne, dintru început, 
impresia că trăieşte miracolul creator, inspirația. Voind să orienteze 
cititorul spre a căuta un anumit gen de poezie cultivată în aceste 
plachete (cu una şi aceeaşi copertă), autorul le subintitulează, ne 
varietur, „Poezii de meditaţie”, cum şi sînt la nivelul ideilor. Dar, cît 
de adîncă şi cît de personală e meditaţia, n-o poţi spune decît la 
sfîrşitul lecturii, cînd sintetizezi ce anume aspecte ale ontologiei şi 
din ce perspectivă intelectiv-afectivă le dezvoltă poetul. 

În mod cert, vocabularul poeziei existenţialiste universale, 
uşor de recunoscut, este acum redistribuit într-o altă topică, ceea ce 
conduce la combinaţii surprinzător de noi, unele îndrăzneţe, ori 
teribil de dure, cum sînt cele ce vizează biserica. Citind numai unul 
dintre cele trei volume e ca şi cum le-ai citit pe toate, se cîntă pe 

aceeaşi coardă, cu minime înnoiri de la o poezie la alta. Poetul se 
închide într-o sferă conceptuală unitară, de aici retorica specifică. 
Oriunde ai deschide unul dintre volume, te afli în centrul universului 
poetic, aceleaşi idei, aceeaşi atitudine de scepticism revoltat. La 
nivelul limbajului, acelaşi vocabular, bine acordat cu sfera 
conceptuală, e recombinat în noi şi noi sintagme, cu actualizări ce 
ţin de mediul de astăzi şi chiar imediat al fiinţei aruncată în lume să 
ispăşească „Păcatul Originar”. Se ştie, pentru că spuneau înţelepţii, 
„fiul Evei nu trăieşte într-o lume lipsită de vaiete”. Ambiţia de a-şi 
construi o meditaţie personală, imposibil de realizat la nivelul 
vocabularului poetic deja obosit, e compensată de arta combinației 
cuvintelor, fără să poată evita frecvenţa redundantă a unor sintagme. 
Cea mai frecventă, uneori plasată voit şi de două ori în aceeaşi 
poezie, este „Iluzia Vieţii”. Alte zeci de cuvinte cheie, 
complementare, frapează prin utilizare ostentativă, spre a sublinia 
ideea de „Nonsens al Existenţei”. Sînt preferate serii de cuvinte 
scrise cu majusculă: „Clipă”, „Nemurire”, „lluzie”, „Absurd”, 
„Tăcere”, „Moarte”, „Eternitate”, „Adevăr Absolut”, „Vis”, „Liber 
Arbitru”, „Păcatul Originar”,  „lubirea”,  „Singurătatea”, 
„Înstrăinarea”, „Dumnezeu” şi multe altele. Sintagma care aduce 
aici şi acum trăirea problematizată a existenţei este „Societatea de 
Consum”. Se degajă din poezie o frenezie a dublării cuvîntului ce 
susține ideea. Adesea, această energie debordantă a reaşezării 
cuvintelor acoperă ceea ce cauţi în poeziile compuse pe una şi 
aceeaşi temă, adică trăirea intens afectivă a sentimentului „iluziei 
vieţii”, înăuntru, nu în afară. Aici să mai amintim de maniera de a 
distinge cuvintele expresive ortografiate cu majusculă. Ploaia de 
majuscule tinde să inunde cîteva semnificaţii de bază ale poeziilor. 
Şi mai e o particularitate, punctuaţia. După fiecare vers, încheiat sau 
nu ca înţeles, gramatical sau nu, e pusă virgula; punctul e pus de 
preferință numai după ultimul vers. Altfel decît Eclesiastul biblic, 
poetul nostru, mai mult revoltat decît melancolic, ierarhizează 
deşertăciunile destul de puţin ordonat ca să poţi urmări idei clare. 
Semnificațiile se aglomerează în una şi aceeaşi poezie, cum e 
Ierarhia Deşertăciunii. Dar nu e singura. De vină poate fi realitatea 
contemporană care provoacă pe multiple planuri sensibilitatea 
poetului. Cuvîntul „deşertăciune” e angajat într-o combinaţie gravă, 
tăioasă, pus să însoţească chiar fenomenul naşterii lumii, pentru a 

sugera, finalmente, prin alăturări culinare foarte originale, voit 
vulgarizatoare, dezgustul, „greaţa”, f la Sartre, lăsate în urmă de 
conştiinţa absurdului existenţei. Am trimis la poezia Industrie a 
Cărnii Existenţiale: „Plugul Deşertăciunii sapă adînc,/ în ţărîna 
Existenţei,/ vrînd să însămînţeze genele Iluziei Vieţii,/ pentru a naşte 
Lumea,/ după o gestație prelungă,/ în pîntecul fără limite al 
Minciunii,/ care se sprijină pe Adevăr pentru a exista,/ ...corbii 
negri ai gîndurilor,/ dezvoltînd,/ O adevărată Industrie a Cărnii 
Existenţiale,/ începînd,/ de la fripturi de vise pe grătarul 
Absurdului,/ pînă la,/ mezeluri de cea mai bună calitate a 
Deznădejdii.” Ceea ce găseşti în această poezie: paradox, nonsens, 
nihilism, dezabuzare, visuri făcute scrum, toate acestea şi altele se 
vor multiplica, recombina caleidoscopic, în toată creaţia cuprinsă în 
aceste trei plachete. 

Dacă noţiunile şi conceptele sintetic cuprinse în cuvinte îşi 
păstrează constant înţelesul, soarta „cuvîntului” nu e aceeaşi, pare să 
meargă spre epuizare, ca şi forța de înnoire a poeziei. Au şi 
cuvintele soarta lor, în afară de poezie, cum zice poetul. La început, 
paradoxal, „Toamna sentimentală” e părăsită „de recoltele 
înflăcărate de cuvinte”, frenetic adunate de temperamentul aprins al 
poetului îndrăgostit numai de anumite cuvinte, cele din semantica 
existenţialistă. Alteori, „Stoluri de Cuvinte,/ brăzdează cerul 
Amintirilor”. În registru schimbat, cuvîntul e chinuit ca instrument 
al presei, violentă, pe drept incriminată de poet: „Cuvinte lacustre,/ 
plîng în ghivece de Martiri,/ puse la ferestrele bordelurilor de 
Ziare,...”. Este deplînsă soarta cuvintelor angajate insolit, grotesc: 
„La măcelăria Cuvintelor,/ în colţul străzii Destinului,/ se vînd 
ciolane de fraze stricate,/ pulpe de înţelesuri pentru prăjit,...”. Şi cu 
acest fragment am ilustrat originalitatea combinațiilor verbale 
resentimentare, ce defulează o atitudine poetică provocată de revolta 
împotriva nonsensului existenţei. În cele din urmă e metaforizată 
„iarna Cuvintelor,/ care ningeau peste Zilele noastre,...” şi e 
deplînsă soarta lor, căderea: „în Noroiul unor Cuvinte,/ obscene şi 
pline de invective”, şi, finalmente, sucombarea lor: „Cimitire de 
cuvinte se înşiră în sufletele,/ ce vor şi speră la Înviere,...”. Aici 
cuvintele s-au întors la poezie. 

Însă, cuvîntul e numai instrumentul ce nu e numai al poetului, doar a 
lui e problema de fond a existenţei iluzorii, resimţită ca atare în 

termenii existenţialismului de la începutul secolului 21. Acesta e 
miezul, laitmotivul zecilor de poezii semnate de Sorin Cerin, 
distribuite studiat, presupun simbolic numerologic, în fiecare 
plachetă cîte 77, nici una în plus sau în minus. Din sămînța acestei 
idei generos semănate, se ridică pentru poetul obosit de atîta 
frămîntată gîndire: „lerburi de întrebări ce unduiesc alene peste 
pleoapele/ Asfinţitului,/ ce abia se mai pot ţine întredeschise,/ în 
zarea unor Răspunsuri,/ ce par a fi migrat către depărtările reci ale 
Uitării.” Nota meditativă a acestor versuri nu e cu totul descurajantă. 
Poetul nu e nici depresiv, nici anxios, pentru că are un temperament 
tonic. El o ia mereu de la început, cu declaraţii de neînvinsă voinţă 
de a înţelege, fără să accepte, ca astfel să se poată întoarce spre 
cunoaşterea de sine. În imagini poetice rare se conturează un fel de 
rezumat al discursului poetic, concentrat în poezia Ierarhia 
Deşertăciunii, încheiată, în termenii contemporaneităţii absurdului. 
E un mod de a reînnoi ceea ce s-a mai spus, că „mîncăm absurd pe 
pîine”. Pluralul indică în poet un exponent în numele omului, în 
general, „granitul” semnificînd taina de nepătruns de care se loveşte 
„trestia gînditoare”: „Căţăraţi pe Stîncile Vieţii,/ vrem să înţelegem 
granitul ca şi cum ar fi,/ o trestie conştientă de Sine. || Demolăm 
pilonii Naturii Iluziei Vieţii,/ încercînd să punem în locul lor, Un 
Vis cu mult mai străin de noi înşine. || Ruinăm slăbiciunea, ... 
devenind propriile noastre epave, / ce rătăcesc spre nicăieri. || ... Să 
fie ochii Societăţii de Consum făcuţi doar pentru a/ privi lerarhia 
Deşertăciunilor? Iubirea, care ar merita un comentariu al nuanţelor 
la care trimit imaginile poetice, este, în Vis şi realitate, o: „icoană 
prinsă de pereţii reci şi insensibili,/ ai unei catedrale a desfriului, 
cum este Societatea de Consum,/care ne consumă vieţile,/ pentru un 
Sens ce nu-l vom afla niciodată.” Dincolo de jocul cuvintelor se 
remarcă substantivul grav ce anulează cu totul sacralitatea 
catedralei. E un transfer de semnificaţii fabricat de revolta 
permanent revărsată asupra tipului de societate în care trăim. Viaţa 
noastră, se lamentează poetul în Feline Existenţiale: „se vinde 
scump la tejgheaua Destinului,/ pentru a da gust Desfrîului,/ abonat 
cu cartelă de plăceri în regulă, la Societatea de Consum”... 
„Promisiuni Deşarte,/ şi-au pierdut cheile Împlinirii,/ iar acum fac 
Morala cartelului de Legi,/ alături de prostituatele politiciene ale 
momentului”. Limbajul violent, ca săgeți poetice aruncate şi contra 

degradării teribile a politicului, defulează o revoltă de tip nihilist, 
ridicată la rang de principiu. Ținta absolut actuală este încă şi mai 
evidentă atunci cînd, în poezia Jocul de-a Viaţa cu Moartea, este 
incriminată, cam în aceiaşi termeni, „grădina Societăţii de Consum 
Foamete,/ drept mari atleți ai tăierilor de venituri./ Cîntarele false şi 
isterice ale Politicii,/ ne drămuiesc cu parcimonie fiecare Clipă...”. 

Schimbînd subiectul, vocabula „clipă”, în raport cu 
„eternitatea”, actualizează o notă din arsenalul de cuvinte specifice 
din limbajul marelui gînditor existențialist care a fost misticul 
Kierkegaard. După cum atitudinea clar atee, cînd e vorba de 
Dumnezeu şi biserică în poeziile lui Cerin, actualizează durități de 
limbaj, cu particularităţi ale existenţialismului sartrean, în timp ce 
Matematica existenţei şi multe alte poezii ne readuc în memoria 
culturală imaginea acelei „monde casse ” percepută critic de 
francezul Gabriel Marcel. 

Poate cea mai densă în concepte complementare 
„existenţei”, dintre poeziile celei dintii plachete, este Desfriu. Sînt 
încercări de a da definiţii, de a pune în relaţie lucrurile prin 
inversiune cu sens, din nou foarte grav acuzatoare, cum e cea cu 
adresă la „mănăstire”. Sigur, nefericirea fiinţei care scrie o 
asemenea poezie, vine nu numai din conştiinţa căderii omului în 
lume sub blestem divin, dar şi din ceea ce ar fi o consecinţă, 
respingerea, pînă la blasfemie a nevoii de Dumnezeu. Interogaţia, 
din poezia Desfrîu, care pare că lasă cititorului libertatea de a da 
particulare răspunsuri, e un tertip al poetului conştient de ceea ce 
afirmă la modul mascat: „Existenţa este o nălucă prinsă între două 
vise, Spaţiul şi/ Timpul./ Pacea va fi mereu datoare Războiului cu 
propriile ei/ arme, Deşertăciunea Democraţiei şi Dictatura./ Care 
desfrîu nu-şi are mănăstirea sa şi care crimă,/ democraţia ei? ” 
Poezia continuă cu o nouă definiţie a „Existenţei” ca „joc de noroc”, 
însoţită de „Speranţă”, niciodată lăsată în voia „liberului arbitru”, 
care i-ar da omului libertatea de a schimba ceva. Rămîne numai 
libertatea fiinţei de a judeca propria existenţă, etern îngrădită să 
poată depăşi absurdul. 

Natura demonstrativă a poetului îl condamnă, extroversiv, la excese, 
încît risipeşte prea generos ce a adunat cu greu din biblioteca 
propriei vieţi şi a cărţilor. Paradoxal, acelaşi temperament e sursa 
puterii de a trăi autentic sentimentul de alienare, de înstrăinare şi 

accentuată singurătate, pînă la a-şi simţi sufletul ca o „casă în 
ruină”, din care, plecată, fiinţa căzută în „neant”, mai are şansa de a 
fi sortită „Eternităţii”. Rămîn multe alte comentarii de făcut la cîteva 
cuvinte preferate ale poetului, înscrise cu majusculă. Dar, despre 
„lubire”, „Dumnezeu”, „Biserică”, „Absurd”, „Clipă şi Eternitate”, 
„Tăcere” şi „Moarte”, poate, altădată. Ar merita, pentru că acestui 
poet nu-i lipseşte inspiraţia rîvnită de alţii, cum scria poeta Magda 
Cârneci, dar el trebuie să se ferească de pericolul de a rămîne un 
artifex, şi, încă, să nu calce prea apăsat pe urmele din Bacovia ori 
Emil Botta, spre a nu le desfigura prin exces. 


ş Ana Blandiana: "Poezia de meditatie pe care o scrie Sorin 
Cerin nu este o versificare de adevaruri filozofice, ci o impletire 
de revelatii despre aceste adevaruri. lar raportul dintre 
intensitatea acestor revelatii si indoiala din care sunt construite 
adevarurile este chiar piatra filozofala a acestei poezii. De altfel, 
secretul de a putea fixa fulgerul revelatiei este o problema la fel 
de subtila ca si aceea a pastrarii energiei solare din zilele calde 
in cele reci." 

. Prof. univ. dr. Theodor Codreanu: „Sorin Cerin este un 
gânditor aforistic paradoxist, de o mare mobilitate a minţii, 
mânuind cu măiestrie antitezele, îmbinându-le oximoronic sau 
alternându-le chiasmatic în probleme cu mize majore din viaţa 
noastră spirituală şi socială. Poezia din Liberul arbitru este o 
prelungire a manierei sale de meditaţie, impregnând-o şi cu o 
doză potrivită de kynism (în sensul dat cuvântului de Peter 
Sloterdijk), reuşind, totodată, performanța de a rămâne pe 
teritoriul lirismului autentic chiar şi atunci când vituperează 
„Corbii vulgari necrofili şi necrofagi ai Viselor”. 

. Prof. univ .dr. loan Holban: „Despre expresivitatea şi 
bogăţia înțelesurilor transmise Celuilalt prin tăcere a scris 
pagini antologice Lucian Blaga. Poetul de azi scrie, în Marile 
Tăceri, o poezie a sentimentului religios, nu de amvon, însă, ci 
în gînd cu Dumnezeu, în meditaţie şi în fulgerarea gîndului spre 
clipa Creaţiei. Poezia lui Sorin Cerin este a unui alt Cain 
rătăcind în pustie, păstrînd, încă, frânturi din bucuria edenică 

pentru a ieşi din "menghina” lumii unde omului căzut i se surpă 
orizontul sufletului în ploi de foc şi urme de plumb”. 

L Prof. univ. dr. Maria Ana Tupan: "Meditaţiile lirice ale 
lui Sorin Cerin au ceva din amestecul paradoxal de disperare şi 
energie a revoltei din eseurile filosofice ale lui Emil Cioran. 
Sesizarea tragismului şi grotescului existenţei nu conduce la 
paralizie psihică, ci la nihilism exorcizant şi blasfemitor. Sfada 
cu “adulterinul Dumnezeu” — apelativ şocant dar foarte expresiv 
pentru idea de păcat originar al lui ... Dumnezeu care trebuie să 
fi zămislit lumea rea prin adulter cu Satana — capătă accente 
sarcastice în vignetele unei Biblii desacralizate, cu un Creator 
care meştereşte firmamentul la o masă de fierar şi un Diavol în 
care s-au contopit toţi frondiştii hippy-rap-punk-porto-ricani: 


[...] stelele alcoolice, ale unui Univers, lacom, meschin şi cinic, 
băute de Dumnezeu la masa Creaţiei, 


pe cerurile înlăcrimate ale Fericirii, mâzgălite cu graffiti de Diavol, 


Dacă poetul şi-a propus în poemul La un grătar un exerciţiu 
urmuzian, reuşita e perfectă. Nu numai ingenioase salturi mortale 
pentru logica identităţii de pe un nivel ontologic în altul admirăm 
aici, ci şi tropismul de o barocă inventivitate al unui Eucharist pe 
dos, căci într-un univers al vieţii spre moarte, cel care se frânge e 
spiritul, cuvântul, pentru a revela un ... trup deleuzian, animalic, 
descris ca minuţioasa hartă anatomică a unui student medicinist. 
Poetul ne surprinde prin noutatea şi revelația definiţiei aforistice, 
căci, după primul moment de surpriză, acceptăm peisajul moralizat 
al timpului, cu un trecut mort, un viitor viu şi un prezent iluzoriu, 
contrar sentimentului comun că viaţa trăită e eul nostru cert, că doar 
prezentul există cu adevărat şi că viitorul e pură ipoteză. Cerin 
redefineşte fiinţa umană ca aflându-şi autenticitatea în multiplicarea 
mentală a realităţii terne şi ca proiect existențialist”. 


. Prof. univ. dr. Mircea Muthu: "Disperarea de a găsi un 
Sens existenței contemporane aluvionează testimoniul poetic al 
lui Sorin Cerin în care amurgul limbajului, asociat cu „clepsidra 

spartă” a timpului,este resimţit — cu acuitate tragică — de 
„cuvintele noastre torturate”. 


"Meditaţia, întoarsă spre sine însăşi de „oglinzile întrebării”sau de 
către „ochii” fabuloşi ai Oceanului nesfârşit, se automacerează la 
aceeaşi temperatură febrilă, de arc voltaic, enunțată — in nuce —de 
sintagma „ploilor de foc”. 


. Prof. univ. dr. Cornel Ungureanu: " Sorin Cerin propune 
un discurs poetic despre felul de a trece "dincolo", o reflecţie şi 
o îngândurare care are nevoie mereu de majuscule. Cu 
majuscule, cuvintele pot să suporte accentele apăsate ale 
autorului care păşeşte. cu atâta energie, pe tărâmurile frumos 
traversate de cei înzestrați cu harul preoţiei. Sorin Cerin 
ritualizează timpurile  deconstrucției poetice, dacă e să 
înţelegem cum se cuvine desfăşurarea versurilor sub steagul 
titlului.” 

. Prof. univ. dr. Ion Vlad: "Sorin Cerin si-a definit poemele 
din volumul "Marile Taceri""poezii de meditatie” Fara indoiala, 
reflexivitatea e dominanta creatiei sale, prezidate de interogatii, 
revolta, nelinisti si o dramatica cercetare a TACERII, topos al 
indoielilor, al cutezantei si al aventurii spiritului in permananta 
cautare a adevarului; poezia sa urmeaza unei axiologii de un 
intens dramatism.E lirica luciditatii,a meditatiei si a lirismului 
autentic”. 

. Lect. univ. dr. Laura Lazăr Zăvăleanu: "Intelectual 
format la şcoala bucureşteană, dar simțind nevoia să se 
revendice, admirativ, de la modelul critic al şcolii clujene, unde 
îşi identifică modelele exemplare în profesorii lon Vlad şi 
Mircea  Muthu, Sorin Cerin îşi construieşte şi poezia 
intertextual, pentru că poetul Marilor Tăceri îşi declară peste tot 
maeştrii, identificaţi aici, intrinsec, cu Blaga (prin reflecţie 
filozofică şi structură prozodică uneori voit calchiată după 
Poemele luminii) şi Arghezi. Însuşi titlul volumului, Marile 
Tăceri, impune imperativul unui dialog implicit cu poezia lui 
Arghezi purtând acelaşi titlu.Căutărilor febrile din Psalmii 
arghezieni ale unui Dumnezeu chemat să se arate, le răspund 
aici interpelările fără odihnă ale unui apostat credincios, care se 

sfâşie, în pustia gândului şi a imaginii frânt oglindite de lumea 
declarată, între dragoste denunţatorie şi revoltă tandră, între 
blestem incantatoriu şi rugă deghizată, de veşnic îndrăgostit, 
fără putinţă de a-şi declina, în realitate, fervoarea, deşi cuvântul 
experimentează, estet, întregul lexic blasfemiant şi apocaliptic. 
O duplicitate izbăvitoare, în fapt, care - strigându-şi drama 
înstrăinării şi a introspecţiei ratate, ca şi neputinţa întâlnirii cu 
celălalt sau spaima suprapunerii cu el, într-o lume al cărei sens 
este rătăcit în „tenebrele lagărelor de idei”, la interferența unui 
timp şi unui spaţiu ajunse “la capăt de hotar ” -,naşte, in litania 
“a rebours, semnele creaţiei mântuite, în plin festin cinic, “pe 
masa olarului iubirii” 

Conf. univ. dr. Călin Teutişa: "Poezia lui Sorin Cerin 
declamă o fatală nostalgie a Sensului. Gândirea poetică încearcă 
recuperarea lui, din fragmente disparate, readuse la un loc prin 
travaliul liric, închipuind o posibilă hartă reconstituită, fie şi 
fragmentar, a lumii, dar mai ales a fiinţei. Metaforismul 
neovizionarist este cadrul de referinţă al acestor poeme, 
traversate, când şi când, de parabole ale realului, "citit" în cheie 
simbolică, dar şi ironică. Cinismul lipseşte cu desăvârşire din 
versurile lui Sorin Cerin. Aceasta înseamnă că personajul liric 
ce cuvântă în paginile de faţă, mai exact conştiinţa lirică, pune o 
presiune etică asupra realităţii, forțând-o astfel să-şi asume 
propriile adevăruri uitate." 

Prof. univ. dr. Cornel Moraru: "Profet al neantului 
existențial, poetul face parte din categoria moraliştilor, 
rezumând într-o manieră fulgurantă precepte aforistice şi 
proiecţii aspre dintr-o viziune extatică de sfârşit de lume. 
Meditaţiile sale dezvoltă o retorică furibundă pe tema 
"nonSensului Existenţei”, deşi exprimă mai mult îndoieli decât 
certitudini şi întrebări decât răspunsuri. Intensitatea implicării în 
acest demers liric atinge, pe rând, cote extreme: de la jubilaţie la 
sarcasm şi de la indignare, din nou, la extaz..." 

Prof. univ. dr. Ovidiu Moceanu: "Prin cimiterele viselor, 
volumul semnat de Sorin Cerin, poezia marilor întrebări 
existenţiale îşi caută un nou statut, construind, în texte care 
comunică subteran, un chip al omului interogativ. "Catedrala 

existenţei” are capcanele ei, "Adevărul absolut" pare de neatins, 
"Crinii albi ai adevărului” pot ucide, "dacă nu-şi aeriseşti 
cămara minţii”, cul poetic descoperă mai degrabă un 
"Dumnezeu prea amar"... Toate acestea sunt expresii ale unei 
stări de mare tensiune interioară, în care luciditatea săgetează 
revelaţia şi limitează trăirea deplină a sensului existenţei”. 

Prof. univ. dr. Dumitru Chioaru: "Discurs profetic, 
filosofic sau poetic? - e greu de determinat în care se încadrează 
textele lui Sorin Cerin. Autorul le înglobează toate trei într-o 
formulă personală, aparent desuetă estetic, rostind însă cu suflu 
de poeta vates ultimele cuvinte dinaintea Apocalipsei. O 
apocalipsă în care lumea desacralizată şi dominată de false 
valori sfîrşeşte pentru a putea regenera prin Cuvînt". 

Prof. univ. dr. Ştefan Borbâly: "Spirit profund şi sincer 
religios, Sorin Cerin caută disperat după diamantul ascuns în 
negurile  molozului, ale cenuşii. Un întreg arsenal al 
modernităţii negative - căni ale pustiului, apa uitării, abatoare, 
sărbătoarea continuă a suferinţei, maimuța de lemn putrezit etc., 
etc. - e chemat să denunțe, în versurile sale, "armele letale ale 
societăţii de consum" şi "ospiciul" alienării prin mercantilizare 
a existenţei noastre de fiecare zi. Tonul e apodictic, pasional, 
profetic, nu admite nuanţe sau replici. "Noii paşi ai credinţei” 
sunt enunțați peremptoriu ca speranță a mântuirii colective, 
"lumina divină" se întrezăreşte, izbăvitor, la capătul încă 
îndepărtat al supliciului, însă, pe moment, poetul pare să fie 
preocupat exclusiv de retorica eschatologică, întrezărind 
decădere, demisie morală sau ruine cam peste tot pe unde-l 
poată paşii sau privirile" 

Gheorghe Andrei Neagu: "Definitoriu pentru acest autor 
pare să fie pe drept cuvânt, îndoiala, drept piatră de temelie a 
poemelor sale (Greşeala pag. 73). ÎL felicit pe autor pentru 
cutezanţele sale stilistice din "Din ochii luminii divine pag. 81 
precum şi din celelalte păcate cuibărite în sânul lui creator. Cred 
că literatura română are în Sorin Cerin un scriitor al mileniului 
3 care trebuie abordat cu mai multă insistență de critica de 
specialitate” 

Marian Odangiu: “Lirica lui Sorin Cerin este una a 
întrebărilor esenţiale: relaţia Fiinţei cu Divinitatea într-o lume 
din ce în ce mai distorsionată valoric (şi distorsionantă în 
acelaşi timp!), dispariţia unor repere fundamentale - atrăgând 
după sine interogaţii copleşitoare şi infinite nelinişti -, absenţa 
tot mai tulburătoare a unor Adevăruri care să deschidă calea 
spre Mântuire, îndoielile profund demotivante asupra Sensului 
Vieţii, absurd înălţat la rang de rațiune existenţială alimentează 
spaima şi angoasele poetului. Versurile sale dezvoltă astfel o 
veritabilă retorică a disperării, în care, aidoma unei insecte 
halucinate de Lumină, autorul lansează întrebări fără răspuns, 
caută confirmări acolo unde acestea au intrat de mult în 
disoluţie, navighează îndurerat dar lucid printre imagini şi 
metafore de elevată şi convingătoare pregnanță, construieşte 
scenarii apocaliptice despre Viaţă, Iubire şi Moarte...” 

Eugen Evu: "...cărțile par a fi obiecte de cult-cultură- 
proprie testamentară ale unui ceremonial, ...al neo-cunoaşterii, 
platonic-socratice sub semnul “Guvernământului General al 
Genezei” bunăoară. Ceea ce merită considerat este şi 
imperativul transparent al autorului de a comunica în limba 
natală, românească. Singurătatea atribuită Sacrului este totuşi a 
fiinţei umane în ipostaza ei reductivă, a condiţiei umane....Cum 
Vinea scria, poetul vede idei ale sale, sau oglindire în “odaia cu 
oglinzi” a bibliotecii universale. Un destin desigur personal, in 
mare parte asumat, nota bene. În volumul Politice, la extrema 
lui H.R. Patapievici poetul este bine-știutor al problemei 
eliadeşti, al “căderii umanului în zoon politikon”...Între 
raționalism şi iraționalism, Sorin Cerin navighează pe Oceanul 
Interconnection." 

